Пасьля заканчэньня нарады беларускіх каталіцкіх ярархаў была адслужана сьвятая Імшу, якую ўзначаліў кардынал Курт Кох. У сваёй гаміліі падчас літургіі Старшыня Папскай Рады хрысьціянскай еднасьці ўзгадаў гераічнасьць уніяцкага сьвятога Язафата Кунцэвіча, памяць якога Царква адзначала ў гэты дзень. Кардынал Курт Кох прыехаў у Беларусь для ўдзелу ў міжнароднай канферэнцыі, прысьвечанай праваслаўна-каталіцкаму дыялогу. Як адзначае беларускі каталіцкі партал Catholic.by, ватыканскі ярарх выказаў перакананьне, што кроў мучанікаў, якія аддалі сваё жыцьцё за веру, сёньня спрыяе пазітыўнаму дыялогу паміж Праваслаўнай і Каталіцкай Царквой.